open-index/open-wikipedia-markdown huggingface dataset:
ওয়াসিম হায়দার

**ওয়াসিম হায়দার** (; জন্ম: ৬ জুন, ১৯৬৭) ফয়সালাবাদ এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে ফয়সালাবাদ ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন।

## খেলোয়াড়ী জীবন
১৯৮৩-৮৪ মৌসুম থেকে ২০০২-০৩ মৌসুম পর্যন্ত ওয়াসিম হায়দারের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে তিনটিমাত্র একদিনের আন্তর্জাতিকে অংশগ্রহণ করেছেন ওয়াসিম হায়দার। সবগুলো ওডিআইই ১৯৯২ সালের ক্রিকেট বিশ্বকাপে খেলেছিলেন তিনি। ২৩ ফেব্রুয়ারি, ১৯৯২ তারিখে মেলবোর্নে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ৪ মার্চ, ১৯৯২ তারিখে সিডনিতে পাকিস্তান দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

## তথ্যসূত্র

## আরও দেখুন
* ওয়াসিম জাফর
* ইনজামাম-উল-হক
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান রেলওয়েজের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:ফয়সালাবাদের ক্রিকেটার
বিষয়শ্রেণী:ফয়সালাবাদ থেকে আগত ক্রিকেটার
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
বিশ্ব সিলেট সম্মেলন

**বিশ্ব সিলেট সম্মেলন** (সিলেটিঃ ꠛꠤꠡ꠆ꠡ ꠍꠤꠟꠦꠐ ꠡꠝ꠆ꠝꠦꠟꠘ) হচ্ছে মার্কিন যুক্তরাষ্ট্র, কানাডা, যুক্তরাজ্য, জাপান, ভারত, বাংলাদেশ সহ বিশ্বের নানা প্রান্তে বসবাসরত সিলেটিদের দ্বারা উদযাপিত একটি বার্ষিক সাংস্কৃতিক অনুষ্ঠান। সম্মেলনটি সিলেটি সংস্কৃতির একটি পরিবেশনা, যেখানে এই অঞ্চলের খাদ্যসংস্কৃতি, ঐতিহ্য, ভাষা, নৃত্য, সংগীত, প্রতিভা সহ অসংখ্য বিষয় এখানে ফুটে উঠে। বাংলাদেশের উন্নয়নে সিলেটের অবদানও এটাতে উপস্থাপন করা হয়। এই সম্মেলনের মূল উদ্দেশ্য হচ্ছে বিশ্বজুড়া সিলেটিদের একত্রিত করা এবং এক প্রজন্মের সাথে আরেক প্রজন্মের সম্পর্ক সুদৃঢ় করা। মূল অনুষ্ঠানটি বিভিন্ন পর্বে ভাগ করা হয়ে থাকে যেমন ঐতিহ্যবাহী ধামাইল নৃত্য, মণিপুরী নৃত্য, নাটক, বিভিন্ন বিষয়ের উপর সভা সমাবেশ সহ প্রভৃতি বিষয় নিয়ে আলোচনা করা হয়। সাংস্কৃতিক অনুষ্ঠান এবং সভা সমাবেশের পাশাপাশি সিলেটের রন্ধনশৈলী এবং ঐতিহ্যবাহী মণিপুরী কাপড় সহ পোশাকের বিভিন্ন আইটেমও প্রদর্শিত হয়।

## ইতিহাস
নিজেদের ঐতিহ্য ও সংস্কৃতি রক্ষার জন্য ১৯৪৭ সালে ভারত-পাকিস্তান বিভক্ত হওয়ার আগ পর্যন্ত সিলেটবাসীরা 'সিলেট কনভেনশন' নামে একটি সামাজিক উন্নয়নমূলক কর্মসূচি ও সম্মেলন করে আসছিল। শিখরের সন্ধানে, দক্ষিণ কলকাতা সিলেট সমিতি ২০১০-এর দশকে কলকাতায় **সিলেট ফেস্টিভ্যাল** নামে একটি কার্যক্রম শুরু করে। *জালালাবাদ অ্যাসোসিয়েশন, ঢাকা* শাখা বিশ্বের বিভিন্ন দেশে বসবাসরত সিলেট অঞ্চলের বাসিন্দাদের মধ্যে সম্পর্ক জোরদার করতে ২০১৪ সালে প্রথম **আন্তর্জাতিক সিলেট উৎসবের** আয়োজন করে। ২০১৭ সালে এক বিশাল মঞ্চে *জালালাবাদ এসোসিয়েশন ঢাকা* কর্তৃক **আন্তর্জাতিক সিলেট ফেস্টিভাল** অনুষ্ঠিত হয় ঢাকা এবং সিলেটে। যার ধারাবাহিকতায় পরের বছর নিউ ইয়র্ক সিটিতে *আমেরিকার জালালাবাদ অ্যাসোসিয়েশন* কর্তৃক বিশ্ব সিলেট সম্মেলন অনুষ্ঠিত হয়। নিউ ইয়র্ক এবং টরন্টো সম্মেলনের ধারাবাহিকতায় ২০১৯ সালে কলকাতায় তিন দিনের *ওয়ার্ল্ড সিলেট ফেস্টিভ্যাল* অনুষ্ঠিত হয়।

## স্থানসমূহ
বিশ্ব সিলেট সম্মেলন বিশ্বজুড়া সিলেটিদের একটি মিলনমেলা

* ২০১৯: বিশ্ব সিলেট উতসব- কলকাতা
* ২০১৮: বিশ্ব সিলেট সম্মেলন- টরন্টো, টরন্টোর জালালাবাদ এসোসিয়েশন কর্তৃক আয়োজিত
* ২০১৭: বিশ্ব সিলেট সম্মেলন - নিউ ইয়র্ক, জালালাবাদ এসোসিয়েশন, আমেরিকা কর্তৃক আয়োজিত
* ২০১৬: **আন্তর্জাতিক সিলেট উতসব**- জালালাবাদ এসোসিয়েশন কর্তৃক ঢাকা এবং সিলেটে আয়োজিত
* ২০১৪: **আন্তর্জাতিক সিলেট উতসব**- কলকাতাকলকাতা,

## আরও দেখুন

* বাংলাদেশী কানাডিয়ান
* বাংলাদেশী আমেরিকান
* উত্তর আমেরিকার বাঙালি সম্মেলন

## তথ্যসূত্র

## বহিঃসংযোগ

* বিশ্ব সিলেট সম্মেলন - 2018 ফটো গ্যালারী 

বিষয়শ্রেণী:সিলেটি সংস্কৃতি
বিষয়শ্রেণী:বাংলাদেশী বিক্ষিপ্ত উদ্বাসন
বিষয়শ্রেণী:বাংলাদেশ ভিত্তিক সাংস্কৃতিক সংগঠন
দেওঘর বিমানবন্দর

**অটল বিহারী বাজপেয়ী আন্তর্জাতিক বিমানবন্দর** ভারতের ঝাড়খণ্ড রাজ্যের দেওঘরে অবস্থিত। বিমানবন্দরটি ৬৫৪ একর জুড়ে বিস্তৃত। বিমানবন্দরটি থেকে এয়ারবাস এ৩২০ বা এর সমতুল্য বিমান পরিচালনা করতে সংস্কার করা হচ্ছে। প্রধানমন্ত্রী নরেন্দ্র মোদী ২০১৮ সালের ২৫ মে ঝাড়খণ্ডে বিমানবন্দরটির উন্নয়নের ভিত্তিপ্রস্তর স্থাপন করেন।

## ইতিহাস
ঝাড়খণ্ড সরকার এই বিমানবন্দরের উন্নয়ন ঘটাতে এবং রাজ্যে ধর্মীয় পর্যটন প্রচারের জন্য ২০১৩ সালে ভারতের বিমানবন্দর কর্তৃপক্ষের (এএআই) সাথে সমঝোতা স্মারক স্বাক্ষর করে। পরবর্তীকালে সরকার এয়ারবাস এ-৩২০ বিভাগের বিমানের বেসামরিক ব্যবহারের জন্য বিমানবন্দরের উন্নয়ন ঘটাতে ২০১৭ সালের মার্চ মাসে এএআই ও ডিআরডিও-এর সাথে একটি ত্রিপক্ষীয় সমঝোতা স্মারক স্বাক্ষর করে।

২০১৮ সালের জানুয়ারি মাসে বিমানবন্দরে নির্মাণ কাজ শুরু হয়।
থাম্ব|বাম|150px|অটল বিহারী বাজপেয়ী আন্তর্জাতিক বিমানবন্দর পরিদর্শনকালে বেসামরিক বিমান পরিবহন মন্ত্রী হরদীপ সিং পুরি।
নাগরিক বিমান পরিবহন মন্ত্রী হরদীপ সিংহ পুরী ২০২০ সালের সেপ্টেম্বর মাসে বিমানবন্দরটি পরিদর্শন করেন এবং জানান যে ঝাড়খণ্ডের ‘অটল বিহারী বাজপেয়ী আন্তর্জাতিক বিমানবন্দর’ থেকে নভেম্বর মাসের (২০২০ সাল) প্রথম সপ্তাহে বিমান চলাচল শুরু হবে।
## পরিকাঠামো
### টার্মিনাল
বিমানবন্দরের টার্মিনাল প্রতি ঘণ্টা ২০০ জন যাত্রী পরিচালনা করতে সক্ষম এবং টার্মিনাল ভবনের আয়তন ৪,০০০ বর্গমিটার। টার্মিনাল ভবনে ছয়টি চেক-ইন কাউন্টার এবং দুটি আগমন বেল্ট রয়েছে, যেগুলি ব্যস্ত সময়ে ২০০ জন যাত্রী পরিচালনা করতে সক্ষম।

টার্মিনাল ভবনের নকশাটি বৈদ্যনাথ মন্দিরের কাঠামো থেকে অনুপ্রাণিত এবং বিমানবন্দরের অভ্যন্তরে আদিবাসী শিল্প, হস্তশিল্প এবং স্থানীয় পর্যটন স্থানগুলির চিত্রকর্ম রয়েছে।

### রানওয়ে
সংস্কারের মাধ্যমে বিদ্যমান রানওয়েটি ২,৫০০ মিটার পর্যন্ত বাড়ানো হয়। এছাড়া রানওয়ের সাথে দুটি এ৩২০ বিমান ধারণ ক্ষমতাযুক্ত অ্যাপ্রোন, ট্যাক্সিওয়ে ও একটি বিচ্ছিন্ন বে রয়েছে। একটি মোবাইল এয়ার ট্রাফিক কন্ট্রোল রয়েছে বিমানবন্দরে।

## বিমানসংস্থা ও গন্তব্য

## তথ্যসূত্র

## বহিঃসংযোগ

বিষয়শ্রেণী:ঝাড়খণ্ডের বিমানবন্দর
বিষয়শ্রেণী:২০২০-এ ঝাড়খণ্ডে প্রতিষ্ঠিত
বিষয়শ্রেণী:দেওঘরের পরিবহন
বিষয়শ্রেণী:২০২২-এ ভারতে প্রতিষ্ঠিত
হিন্দু মন্দির ও সাংস্কৃতিক কেন্দ্র, বার্মিংহাম

**হিন্দু মন্দির ও সাংস্কৃতিক কেন্দ্র, বার্মিংহাম** মার্কিন যুক্তরাষ্ট্রের আলাবামার পেলহামে অবস্থিত একটি হিন্দু মন্দির। এই মন্দির বার্মিংহাম মেট্রোপলিটন অঞ্চলের হিন্দু জনগোষ্ঠীর উপাসনালয়।

## ইতিহাস
১৯৬৫ সালের অভিবাসন ও জাতীয়তা আইন পাশের আগে পর্যন্ত হিন্দুরা বার্মিংহাম অঞ্চলে আসেনি। এই আইনে অ-ইউরোপীয় অভিবাসীদের আমেরিকায় আসার অনুমতি দেওয়া হয়েছে। বেশিরভাগ হিন্দুরাই অন্য ব্যক্তির গৃহে ধর্মপালন করতেন। ১৯৯০ সালের মধ্যে, হিন্দু জনসংখ্যা বিপুলহারে বাড়ে এবং আটলান্টার হিন্দু মন্দির নির্মাণের পর এখানকার প্রচুর হিন্দু ড. সন্তোষ খাড়ের কাছে নিজেদের একটি উপাসনালয় নির্মাণের আকাঙ্ক্ষা করেন। তিনি ১৯৭২ সালে কুপার গ্রিন মার্সি হসপিটালে চিকিৎসাপদ্ধতি অধ্যয়ন করার জন্য আসেন ও ১৯৯৩ সালে হিন্দু মন্দির ও সাংস্কৃতিক কেন্দ্র, বার্মিংহাম সংগঠনটি তৈরির পরিকল্পনা করেন। মন্দিরটি নির্মাণের জন্য তিনি একটি ১ মিলিয়ন অর্থের চাঁদানির্ভর অভিযান তত্ত্বাবধান করতেষ। ১৯৯৮ সালে,ব্যাপক গঠনকার্যের পর মন্দিরটি জনগণের উদ্দেশ্যে খোলা হয়। জনগণনায় শনাক্ত হয়েছে যে,১০০০টি হিন্দু পরিবার এখন বার্মিংহাম অঞ্চলে বসবাস করেন। তাদের বেশিরভাগই থাকেন হুভার ও পেলহাম অঞ্চলে।

## তথ্যসূত্র

বিষয়শ্রেণী:আলাবামার হিন্দু মন্দির
বিষয়শ্রেণী:মার্কিন যুক্তরাষ্ট্রের হিন্দু মন্দির
বিষয়শ্রেণী:মার্কিন যুক্তরাষ্ট্রে হিন্দুধর্ম
কেম্পেগৌড়া আন্তর্জাতিক বিমানবন্দর হল্ট রেলওয়ে স্টেশন

**কেম্পেগৌড়া আন্তর্জাতিক বিমানবন্দর হল্ট** (স্টেশন কোড:) ভারতীয় রেলওয়ের একটি স্টেশন, যা ভারতের কর্ণাটক রাজ্যের কেম্পেগৌড়া আন্তর্জাতিক বিমানবন্দরের কাছে এলাহাঙ্কা–কলার লাইনে বেঙ্গালুরু সিটি থেকে প্রায় ৪৫ কিলোমিটার দূরে অবস্থিত। এই স্টেশনটি কেম্পেগৌড়া আন্তৰ্জাতিক বিমানবন্দরের জন্য রেল পরিষেবা পরিবেশন করে।

## ইতিহাস
বিআইএল ২০১৪ সালে বিমানবন্দরের উত্তর-পূর্ব সীমানা বরাবর রেলপথে একটি হল্ট ট্রেন স্টেশন তৈরির পরামর্শ প্রদান করে। এটি ২০১৯ সালে বিদ্যমান এলাহাঙ্কা–দেবানহাল্লি রেলপথের হল্ট স্টেশন হিসাবে নির্মাণের অনুমতি পায়। স্টেশনটি বিমানবন্দর পরিচালনাকারী সংস্থা “বেঙ্গালুরু ইন্টারন্যাশনাল এয়ারপোর্ট লিমিটেড” (বিআইএএল) দ্বারা নির্মিত হয় এবং নির্মাণ কাজ সমাপ্তির পরে স্টেশনটি রেলওয়ের কাছে হস্তান্তর করা হয়।

## কাঠামো এবং সম্প্রসারণ
কেম্পেগৌড়া আন্তর্জাতিক বিমানবন্দর হল্টের দুটি প্ল্যাটফর্ম রয়েছে, যার প্রত্যেকটির দৈর্ঘ্য ৪০০ মিটার। স্টেশনে আশ্রয়কেন্দ্র, আলো, বসার আসন এবং বুকিং অফিসের সুবিধা উপলব্ধ রয়েছে।

## পূর্ববর্তী এবং পরবর্তী স্টেশন

## তথ্যসূত্র

## বহিঃসংযোগ

বিষয়শ্রেণী:বেঙ্গালুরুর রেলওয়ে স্টেশন
বংশ গোপাল চৌধুরী

**বংশ গোপাল চৌধুরী** একজন ভারতীয় রাজনৈতিক ব্যক্তিত্ব ও প্রাক্তন সাংসদ এবং বিধায়ক। তিনি ১৫তম লোকসভা নির্বাচনে আসানসোল লোকসভা কেন্দ্র থেকে সিপিআই(এম) প্রার্থী হিসেবে নির্বাচনে প্রতিদ্বন্দ্বিতা করে জয়লাভ করেন।
 

## বিতর্ক
জিয়াগঞ্জ আজিমগঞ্জ পৌরসভার একজন প্রাক্তন কাউন্সিলর শ্রীমতী রত্না দাস ২০ এপ্রিল ২০২৫, সমাজমাধ্যমে একটি বার্তা দেন যে উক্ত প্রাক্তন মন্ত্রী তাঁকে হোয়াটস্যাপে অশ্লীল মেসেজ পাঠান। বংশগোপাল চৌধুরী অস্বীকার করেন যে অশ্লীল মেসেজগুলি  তার প্রেরিত নয়, ও এটি তাঁর বিরুদ্ধে চক্রান্ত। রত্না দাস ভারতের কমিউনিস্ট পার্টি (মার্ক্সবাদী) দলের নেতৃবৃন্দের কাছে এই ঘটনার বিচার প্রার্থনা করেন। 

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় সমাজতন্ত্রী
বিষয়শ্রেণী:আসানসোলের_রাজনীতিবিদ
ফজলহক ফারুকী

**ফজলহক ফারুকী** (; জন্ম ২২ সেপ্টেম্বর ২০০০) একজন আফগান আন্তর্জাতিক ক্রিকেটার। ২০১৭ সালের ১৩ নভেম্বর, ২০১৭-১৮ আহমদ শাহ আবদালী ৪ দিনের প্রতিযোগিতায় আমু অঞ্চলের হয়ে প্রথম-শ্রেণীর ক্রিকেটে অভিষেক হয় তার। ২০১৮ সালের ১০ জুলাই, ২০১৮ গাজী আমানুল্লাহ খান একদিনের প্রতিযোগিতায় আমু অঞ্চলের হয়ে লিস্ট এ ক্রিকেটে অভিষেক করেন।

২০১৮ এর সেপ্টেম্বরে,আফগানিস্তান প্রিমিয়ার লিগ প্রতিযোগিতার প্রথম আসরে নাঙ্গারহার দলে মনোনীত হন। একই বছরের ডিসেম্বরে, ২০১৮ এসিসি ইমার্জিং টিম এশিয়া কাপ প্রতিযোগিতার জন্য আফগানিস্তান যুবা দলের সদস্য মনোনীত হন। ২০১৯ সালের ১৪ অক্টোবর, ২০১৯ স্পাগিজা ক্রিকেট লিগ প্রতিযোগিতায় বুস্ট ডিফেন্ডার্স দলের হয়ে টুয়েন্টি২০ ক্রিকেটে অভিষেক করেন।

২০১৯ এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য আফগানিস্তান দলের জন্য মনোনীত হন।

## তথ্যসূত্র

## বহিঃসংযোগ
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান ক্রিকেটার
বিষয়শ্রেণী:আফগানিস্তানের একদিনের আন্তর্জাতিক ক্রিকেটার
বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:অ্যামো রিজিওনের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:সিডনি থান্ডারের ক্রিকেটার

বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
পাকিস্তানে সমকামিতার ইতিহাস

পাকিস্তানে কখনোই সমকামিতা বৈধ ছিলোনা; আর পাকিস্তানে সমকামিতা বিষয়ক যেই আইনটি চলে সেটি ব্রিটিশ আমলের ঔপনিবেশিক আইন। পাকিস্তানের শিক্ষিত সমাজে সমকামীদেরকে সরাসরি যদিও কিছু বলা হয়না কিন্তু পাকিস্তানের আইনে যেহেতু সমকামিতা অবৈধ তাই সমকামীরা দূর্ব্যবহারের শিকার হতে পারে। ঔপনিবেশিক আমলের আইনটি পাকিস্তানে এভাবে প্রচলিত যে, 'কেউ যদি প্রকৃতিবিরুদ্ধ যৌনকর্ম করে তবে তাকে কারাদণ্ড দেওয়া হবে, এবং এই কারাবাস কমপক্ষে দুই বছর থেকে সর্বোচ্চ দশ বছর পর্যন্ত হতে পারে'। এক্ষেত্রে আইনে সরাসরি সমকাম নিয়ে কিছু না বলা হলেও 'পায়ুকামিতা আইন'-এর উল্লেখ আছে।

গোপনে গোপনে পাকিস্তানের বহু সমাজেই সমলৈঙ্গিক প্রেম এবং যৌনতা স্বীকৃত। ১৯৪৭ সাল থেকে ১৯৯৭ সাল পর্যন্ত পাকিস্তানের ৫০ বছরের ইতিহাসে পাকিস্তানে সমকামিতার বিরুদ্ধে সরাসরি কোনো আইন তৈরি করা হয়নি। যদিও সত্তরের দশকে জেনারেল জিয়াউল হক সামরিক শাসন জারি করে আশির দশকে ইসলামী আইন চালু করেন এবং তার আইনে বহু ব্যভিচারকারী নারী পুরুষকে শাস্তি দেওয়া হতো তবে পায়ুকামী বা সমকামীদের শাস্তি দেওয়ার খবর পাওয়া যায়নি; ২০০০-এর দশকে পাকিস্তানের সমাজে সমকামিতা ভালোই সহনীয় ছিলো জেনারেল পারভেজ মুশাররফের শাসনামলে এবং ২০১০-এর দশকে আবার পাকিস্তানে উগ্র ডানপন্থী ইসলামী সংগঠনের দৌরাত্ম্য বেড়ে যায় যারা যৌন-অনৈতিকতার ব্যাপারে আবার শাস্তি প্রয়োগ করা শুরু করে দেয়, এই প্রসঙ্গে লাহোর শহরে একজন ওষুধের দোকানদার তিনজন সমকামী তরুণকে হত্যা করে। যদিও খুনি ব্যক্তি পাকিস্তানের পুলিশ কর্তৃক গ্রেফতার হয়েছিলো।

পাকিস্তানের সরকার কখনোই সমকামিতার ব্যাপারে পক্ষে বা বিপক্ষে কোনো কিছুই বলেনা শুধু সামাজিকভাবে সমকামিতা ঘৃণিত। পাকিস্তানের সমাজে হিজড়াদের মোটামুটি অধিকার আছে; নিশা রাও নামের একজন রূপান্তরিত লিঙ্গ-নারী আইনজীবী পাকিস্তানের উচ্চ-বিচারালয়ে আইনজ্ঞ হিসেবে নিয়োগ পান ২০২০ সালে।
## আরো দেখুন
*পাকিস্তানে সমকামীদের অধিকার
## তথ্যসূত্র

বিষয়শ্রেণী:পাকিস্তান
বিষয়শ্রেণী:সমকামিতা
বিষয়শ্রেণী:এলজিবিটিকিউ ইতিহাস
উস্তাদ ঈসা

থাম্ব|তাজমহল।
**উস্তাদ ঈসা সিরাজি** ( অনুবাদ *মাস্টার ঈসা*) একজন পার্সিয়ান স্থপতি ছিলেন, তাকে প্রায়শই ভারতের আগ্রায় তাজমহলের সহকারী স্থপতি হিসাবে বর্ণনা করা হয়।

ডিজাইনের কৃতিত্ব কার সাথে সম্পর্কিত তা নিয়ে সম্পূর্ণ নির্ভরযোগ্য তথ্যের অভাবে অসংখ্য জল্পনা কল্পনা রয়েছে। পণ্ডিতরা মত দিয়েছেন যে উস্তাদ ঈসার গল্পটি উনিশ শতকে ব্রিটিশদের উৎসাহের কারণে জন্ম নিয়েছিল। এটি এই বিশ্বাসের জন্য জন্ম নিয়েছিল যে, এত সুন্দর একটি ভবনের কৃতিত্ব কোনও ইউরোপীয় স্থপতিকে দেওয়া উচিত। স্থানীয় তথ্যদাতারা তাজের উৎপত্তি সম্পর্কে ব্রিটিশদের কৌতূহল জাগিয়েছিলেন বলে জানা গেছে। এই তথ্যদাতারা সমগ্র এশিয়া জুড়ে কাজের লোক এবং উপকরণগুলির কল্পিত তালিকা সরবরাহ ছিলকরে। সাধারণত তাকে পার্সিয়ান স্থপতি হিসাবে বর্ণনা করা হয়।

সাম্প্রতিক গবেষণায় প্রমাণিত হয়েছে যে পারস্যের স্থপতি, ওস্তাদ আহমদ লাহৌরি সম্ভবত তাজমহলের প্রধান স্থপতি ছিসেবে ছিলেন, লাহৌরির পুত্র লুৎফুল্লাহ মুহান্দিসের লেখায় দাবির উপর ভিত্তি করে এটি দাবি করা হয়।

## আরো দেখুন

* তাজমহল - (১৬৩২-১৬৫৩ সালে স্থাপিত)
* মুঘল স্থাপত্য
* শাহ জাহান (১৬২৮-১৭০৭)

## পাদটীকা

## তথ্যসূত্র

*  

বিষয়শ্রেণী:মৃত্যুর সাল অনুপস্থিত
বিষয়শ্রেণী:জন্মের বছর অনুপস্থিত
বিষয়শ্রেণী:মুঘল স্থাপত্য
বিষয়শ্রেণী:মুঘল সাম্রাজ্যের ব্যক্তি
বিষয়শ্রেণী:ভারতীয় স্থপতি
বিষয়শ্রেণী:তাজমহল
কৃষ্ণচন্দ্র ভট্টাচার্য

**কৃষ্ণচন্দ্র ভট্টাচার্য**, কেসি ভট্টাচার্য নামেও পরিচিত, (১২ মে ১৮৭৫ - ১২ ডিসেম্বর ১৯৪৯) কলকাতা বিশ্ববিদ্যালয়ের একজন দার্শনিক ছিলেন। তার "গঠনমূলক ব্যাখ্যার" পদ্ধতিতে প্রাচীন ভারতীয় দার্শনিক ব্যবস্থার সম্পর্কে সমস্যাগুলি বর্ণিত হয়েছিল এবং এর উন্নয়ন করা হয়েছিল যাতে আধুনিক দর্শনের সমস্যা অধ্যয়ন করা যায়। মন (বা চেতনা) কীভাবে আপাতদৃষ্টিতে বস্তুগত মহাবিশ্ব তৈরি করে, সেই সমস্যাজনিত বিষয়ে তিনি বিশেষভাবে আগ্রহী ছিলেন। ভট্টাচার্য ইউরোপীয় ধারণাগুলির অন্ধ অনুকরণের পরিবর্তে আত্মত্যাগ ও নিমজ্জনের মাধ্যমে ভারতীয় দর্শনের পদ্ধতিটিকে আধুনিকীকরণের ক্ষেত্রে একটি নিমজ্জনিত বিশ্বজনীনতার ধারণাটিকে উৎসাহিত করেছিলেন।

## জীবনের প্রথমার্ধ
কৃষ্ণচন্দ্র ভট্টাচার্য ১২ মে ১৮৭৫ সালে জন্মগ্রহণ করেন শ্রীরামপুর সংস্কৃত পণ্ডিতদের একটি পরিবারে। কৃষ্ণচন্দ্র স্থানীয় বিদ্যালয়ে তার স্কুলশিক্ষা গ্রহণ করেছিলেন। ১৮৯১ সালে ম্যাট্রিক পাস করার পরে তিনি কলকাতা বিশ্ববিদ্যালয়ের অধীনে প্রেসিডেন্সি কলেজে যান। 

## গ্রন্থপঞ্জি
**Studies in Sankhya Philosophy*
* *Studies in Philosophy*
* *Studies in Vedantism*
* *Implications of Kant's Philosophy* ("কান্ট দর্শনের তাৎপর্য" এর অনুবাদ)
* *Search for the Absolute in Neo-Vedanta*

## তথ্যসূত্র

বিষয়শ্রেণী:বাঙালি হিন্দু
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সমকালীন ভারতীয় দার্শনিক
বিষয়শ্রেণী:হিন্দু দার্শনিক
বিষয়শ্রেণী:১৯৪৯-এ মৃত্যু
বিষয়শ্রেণী:১৮৭৫-এ জন্ম
বিষয়শ্রেণী:২০শ শতাব্দীর হিন্দু দার্শনিক ও ধর্মতত্ত্ববিদ
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের পণ্ডিত
বিষয়শ্রেণী:২০শ শতাব্দীর ভারতীয় দার্শনিক
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:বাঙালি দার্শনিক
বিষয়শ্রেণী:২০শ শতাব্দীর বাঙালি
বিষয়শ্রেণী:ভারতীয় পুরুষ লেখক
বিজয়বাহু পদাতিক রেজিমেন্ট

**বিজয়বাহু পদাতিক রেজিমেন্ট** হচ্ছে শ্রীলঙ্কা সেনাবাহিনীর একটি পদাতিক রেজিমেন্ট।
## ইতিহাস
১৯৮০ সালে রেজিমেন্টটি তৈরি হয় যদিও খুব দ্রুত মাত্র তিন বছরের মাথায় রেজিমেন্টটি ভেঙে দিয়ে আবার ১৯৮৮ সালে পুনরায় তৈরি করা হয় রেজিমেন্টটি। রিক্রুটদের প্রশিক্ষণ কেন্দ্র প্রথমে বোয়েগান্নেতে খোলা হয়, এরপর আবার পুট্টালামেও সরিয়ে আনা হয়েছিলো তবে এখন আবার বোয়েগান্নেতেই রয়েছে।

## ব্যাটেলিয়নসমূহ
*১ম বিজয়বাহু পদাতিক রেজিমেন্ট
*৪র্থ বিজয়বাহু পদাতিক রেজিমেন্ট
*৫ম বিজয়বাহু পদাতিক রেজিমেন্ট
*৬ষ্ঠ বিজয়বাহু পদাতিক রেজিমেন্ট
*৭ম বিজয়বাহু পদাতিক রেজিমেন্ট
*৮ম বিজয়বাহু পদাতিক রেজিমেন্ট
*৯ম বিজয়বাহু পদাতিক রেজিমেন্ট
*১১ বিজয়বাহু পদাতিক রেজিমেন্ট
*১৪ বিজয়বাহু পদাতিক রেজিমেন্ট
*১৮ বিজয়বাহু পদাতিক রেজিমেন্ট
*১৯ বিজয়বাহু পদাতিক রেজিমেন্ট
*২২ বিজয়বাহু পদাতিক রেজিমেন্ট
*২৩ বিজয়বাহু পদাতিক রেজিমেন্ট
*২৪ বিজয়বাহু পদাতিক রেজিমেন্ট
*২৫ বিজয়বাহু পদাতিক রেজিমেন্ট
*২য় বিজয়বাহু পদাতিক রেজিমেন্ট
*৩য় বিজয়বাহু পদাতিক রেজিমেন্ট
*১০ বিজয়বাহু পদাতিক রেজিমেন্ট
*১২ বিজয়বাহু পদাতিক রেজিমেন্ট
*১৫ বিজয়বাহু পদাতিক রেজিমেন্ট
*১৬ বিজয়বাহু পদাতিক রেজিমেন্ট
*১৭ বিজয়বাহু পদাতিক রেজিমেন্ট
*সদর দপ্তর (রেজিমেন্ট সদর) ব্যাটেলিয়ন

## তথ্যসূত্র

## বহিঃসংযোগ
*শ্রীলঙ্কা সেনাবাহিনীর নিজস্ব ওয়েব সাইটে বিজয়বাহু পদাতিক রেজিমেন্ট সম্পর্কে তথ্য

বিষয়শ্রেণী:শ্রীলঙ্কা সেনাবাহিনীর পদাতিক রেজিমেন্ট
ক্বারী আহমদউল্লাহ

**ক্বারী আহমদউল্লাহ** () (জন্ম ১৯৭৫) একজন আফগান রাজনীতিবিদ এবং ১৯৯৬ সালে তালিবানের প্রথম স্বরাষ্ট্রমন্ত্রী ছিলেন।

তিনি আফগানিস্তানের বিরোধিতা থেকে মুক্তি পাওয়ার জন্য ইউনাইটেড ইসলামিক ফ্রন্টের পদ ত্যাগ করার জন্য তালিবান বিরোধী কমান্ডারদের ঘুষ দেওয়ার দায়িত্ব পালন করেছিলেন। আহমদউল্লাহ উত্তর জোটের বিরুদ্ধে দেশের উত্তরে ফ্রন্টলাইনে লড়াইয়ের সেনাদের কমান্ডও করেছিলেন।

ইউরোপীয় ইউনিয়নের অফিশিয়াল জার্নাল এবং আবদুল হক ওয়াসিকের সাক্ষ্য অনুসারে, যুদ্ধবিরোধী স্ট্যাটাস রিভিউ ট্রাইব্যুনালের আগে, আহমাদউল্লাহ সুরক্ষা মন্ত্রী এবং তখার প্রদেশের গোয়েন্দা মন্ত্রী এবং গভর্নরও ছিলেন। আবদুল হক আহমদউল্লাহকে অশিক্ষিত মানুষ বলে বর্ণনা করেছিলেন।

তাকে ২০০২ সালে জাদরানে মোল্লা তাহার বাড়িতে আমেরিকার বিমান হামলার প্রথম দিনে হত্যা করা হয়েছে (যদিও পেন্টাগন আহমদউল্লাহর মৃত্যু নিশ্চিত করতে পারেনি) বলে ধারণা করা হয়। ঘটনার ১২ বছর পরে, সাপ্তাহিক হার্পারের কথিত তদন্তে আহমদউল্লাহ বেঁচে রয়েছেন বলে দাবি করা হয়েছে।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:পশতু ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:তালেবান সরকারের মন্ত্রী
বিষয়শ্রেণী:নিখোঁজ ব্যক্তি
বিষয়শ্রেণী:নিখোঁজ আফগান ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পশতুন রাজনীতিবিদ
হা জেলা

**হা জেলা** (জংখা: ཧཱ་; অন্য উচ্চারণে **হাআ**) ভুটানের ২০টি জেলার মধ্যে অন্যতম একটি জেলা বা জংখাগ। ২০১৭ সালের আদমশুমারী অনুযায়ী এ জেলার জনসংখ্যা ১৩,৬৫৫ জন এবং খানা সংখ্যা ২৯৫২টি। গাসা জেলার পর এটি ভুটানের দ্বিতীয় জনবহুল জেলা।  জেলার মানুষেরা জংখা ভাষায় কথা বলে, যা ভুটানের জাতীয় ভাষা।

## অর্থনীতি
হা জেলার ৭৮% বন দিয়ে আচ্ছাদিত এবং বন স্থানীয় অর্থনীতিতে একটি গুরুত্বপূর্ণ অবদান রাখে।

২০০২ সালে উপত্যকাটি বিদেশী পর্যটনের জন্য উন্মুক্ত করা হয়েছিল, যদিও এর পর্যটন সংস্থানগুলি পারো, থিম্পু এবং বুমথাং জেলা/জোংখাগের তুলনায় মূলত অনুন্নত রয়েছে।

## ভূগোল
হা জেলা ভুটানের পশ্চিম সীমান্তে অবস্থিত।  উত্তর-পশ্চিমে এটি তিব্বত দ্বারা আবদ্ধ। দক্ষিণ-পশ্চিমে এটি সামৎসে জেলা, দক্ষিণ-পূর্বে চুখা জেলা এবং উত্তর-পূর্বে পারো জেলা দ্বারা সীমাবদ্ধ।
## প্রশাসন
হা জেলা ৬টি গিয়োগে বিভক্ত।

* বিজি গিয়োগ
* গ্যাকিলিং গিয়োগ
* কাটশো গিয়োগ
* সামা গিয়োগ
* সাংবে গিয়োগ
* ইউসু গিয়োগ

## মিলিটারি
ভারতীয় সেনাবাহিনী চীন থেকে অভ্যন্তরীণ নিরাপত্তা বজায় রাখার জন্য উপত্যকায় একটি সামরিক ঘাঁটি গেরেছে। চীনা সামরিক বাহিনী গত তিন মাস ধরে টেনসে প্রকৃতির রিজার্ভ এবং হায়া জেলার সীমানা বরাবর রাস্তা নির্মাণ করেছে যা গুগল আর্থ/মানচিত্র এবং অন্যান্য দেখার প্ল্যাটফর্মগুলিতে স্পষ্টভাবে দৃশ্যমান।

## তথ্যসূত্র

## বহিঃসংযোগ

বিষয়শ্রেণী:ভুটানের জেলা
সুন্নি ত্রিভুজ

থাম্ব|220x220px| সুন্নি ত্রিভুজের মানচিত্র, যা বেশিরভাগ অংশে সুন্নি মুসলিম আরবদের বসবাসের অঞ্চলটির সরল দৃশ্য
**সুন্নি ত্রিভুজ** হচ্ছে বাগদাদের উত্তর ও পশ্চিমে ইরাকের একটি ঘনবসতিপূর্ণ অঞ্চল যেখানে বেশিরভাগ সুন্নি মুসলিম আরবদের বাস রয়েছে। প্রায় ত্রিভুজাকার ক্ষেত্রের পয়েন্টগুলি সাধারণত বাগদাদ (দক্ষিণ-পূর্ব পয়েন্ট), রামাদি (দক্ষিণ-পশ্চিম পয়েন্ট) এবং তিকরিত (উত্তর পয়েন্ট) এর কাছে অবস্থিত বলে মনে হয়। প্রতিটি পার্শ্ব প্রায় ১২৫ কিলোমিটার (৮০ মাইল) দীর্ঘ। এই অঞ্চলে সামাররা ও ফালুজা শহর রয়েছে।
[ডান|থাম্ব| ২০০৩ এর [দ্য ওয়ার্ল্ড ফ্যাক্টবুক মানচিত্রে এই অঞ্চলটি বেশিরভাগ ক্ষেত্রে হালকা কমলাতে সুন্নি মুসলিম আরবদের বাস করা দেখায়।]]
অঞ্চলটি ছিল ইরাকি প্রাক্তন রাষ্ট্রপতি সাদ্দাম হুসাইন সরকারের দৃঢ় সমর্থনের কেন্দ্র; ১৯৭০ এর দশক থেকে অঞ্চলটিতে অনেক সরকারি কর্মী, রাজনীতিবিদ এবং সামরিক নেতারা এসেছিলেন। সাদ্দামের জন্ম তিকরিতের ঠিক বাইরে। ২০০৩ সালে ইরাক আক্রমণ করার পরে এই অঞ্চলটি কোয়ালিশন প্রভিশনাল অথরিটি রুলের সশস্ত্র সুন্নি বিরোধীদের কেন্দ্রবিন্দুতে পরিণত হয়েছিল। ১৩ ই ডিসেম্বর, ২০০৩-এ সাদ্দাম হুসেন তিকরিতের প্রায় ১৫ কিমি দক্ষিণে আদ-দাওর গ্রামে একটি অভিযানে ধরা পরেন।

"সুন্নি ত্রিভুজ" শব্দটি ১৯৭০ এর দশক থেকে ইরাক বিশেষজ্ঞ একাডেমিকদের মাঝে প্রায়শই ব্যবহৃত হত, এটি সাধারণত উত্তরাঞ্চলীয় ইরাকি কুর্দিস্তান এবং দক্ষিণে শিয়া অঞ্চল থেকে পৃথক করার জন্য ব্যবহৃত হত। মূলধারার গণমাধ্যমে এর প্রাথমিক ব্যবহার ছিল ১৪ ই সেপ্টেম্বর, ২০০২ এর *সান ফ্রান্সিসকো ক্রনিকল* নিবন্ধে, যেখানে জাতিসংঘের প্রাক্তন অস্ত্র পরিদর্শক স্কট রিটার বলেছে: "আমরা কিছু শিয়া ও কুর্দিদের মধ্যে আক্রমণ চালানোর পক্ষে সমর্থন জোগাতে সক্ষম হতে পারি, তবে বাগদাদ পৌঁছানোর জন্য আপনাকে সুন্নি ত্রিভুজে প্রবেশ করতে হবে।" তবে, ২০০৩ সালের ১০ ই জুনের *[[দ্য নিউ ইয়র্ক টাইমস|নিউইয়র্ক টাইমসের]]* একটি নিবন্ধে এই শব্দটির জনপ্রিয়তা না পাওয়া পর্যন্ত "বাগদাদের উত্তর ও পশ্চিমে সুন্নি মুসলিম অধ্যুষিত অঞ্চলগুলিতে সুন্নি মুসলিম অধ্যুষিত প্রতিরোধকে কাটিয়ে উঠতে মার্কিন যুক্তরাষ্ট্রের একটি নতুন প্রচেষ্টা" শিরোনামের প্রতিবেদনে এই শব্দটিকে জনপ্রিয় করে তুলেছিল। [একটি] অঞ্চলে 'সুন্নি ত্রিভুজ' নামে পরিচিত মার্কিন নেতৃত্বাধীন মাল্টি-ন্যাশনাল ফোর্স - ইরাকের এই অঞ্চলটি নিয়ন্ত্রণের প্রচেষ্টা নিয়ে রিপোর্টে এটি সাধারণ বিষয় হয়ে দাঁড়িয়েছিল।

এই অঞ্চলের মধ্যে অর্থনৈতিক বৈচিত্র্যের অভাব ইরাকের সুন্নি বিচ্ছিন্নতার প্রতিবন্ধক। কারণ তেলের বেশিরভাগ মজুদ কুর্দি এবং শিয়া অঞ্চলে রয়েছে এবং বসরা ও উম্মে কাসর বন্দর শহরগুলি ত্রিভুজ থেকে অনেক দূরে।

"সুন্নি ত্রিভুজের" মতো বাগদাদের দক্ষিণে একইভাবে একটি সুন্নি অঞ্চল রয়েছে যা মৃত্যুর ট্রায়াঙ্গেল নামে পরিচিত। অঞ্চলটি ২০০৪ সালের শেষদিকে প্রাণক্ষয়ী তীব্র লড়াইয় প্রত্যক্ষ করেছিল।

## তথ্যসূত্র

## আরও দেখুন

* অপারেশন রেড ডন
* অপারেশন ফ্যান্টম ফিউরি

বিষয়শ্রেণী:ইরাক যুদ্ধ
বিষয়শ্রেণী:ইরাকের ভূগোল
বিষয়শ্রেণী:ইরাকের রাজনীতি
বিষয়শ্রেণী:পশ্চিম এশিয়া
আবু সালমা

**আব্দ আল করিম আল-করমি** (), (১৯০৯–১১ অক্টোবর ১৯৮০), **আবু সালমা** () নামে পরিচিত), একজন বিখ্যাত ফিলিস্তিনি কবি ছিলেন। তিনি তুলকর্মে জন্মগ্রহণ করেছিলেন এবং তিনি ফিলিস্তিন মুক্তি সংস্থার সদস্য ছিলেন।

## জীবনী
আবু সালমার জন্ম পশ্চিম তীরে তুলকর্মে। তিনি আইন অধ্যয়ন করেছেন এবং ১৯৪৮ সালের এপ্রিল অবধি ফিলিস্তিনের বাধ্যতামূলক হাইফায় কাজ করেছিলেন। এরপরে তিনি স্বল্প সময়ের জন্য একরে এবং পরে দামেস্কে চলে আসেন। তিনি ইব্রাহিম তৌকানের বন্ধু ছিলেন। আবদুল করিম আল-কর্মি বিখ্যাত ভাষাবিদ ও সম্প্রচারক হাসান কর্মির ভাই।

## পুরস্কার
দ্য অ্যাসোসিয়েশন অফ এশিয়ান অ্যান্ড আফ্রিকান রাইটার্স কর্তৃক আবু সালমাকে ১৯৭৮ সালে দ্য লোটাস ইন্টারন্যাশনাল রিওয়ার্ড ফর লিটারেচার পুরস্কারে ভূষিত হন।

## মৃত্যু
তিনি ১৯০৮ সালের ১১ ই অক্টোবর যুক্তরাষ্ট্রে মারা যান।

## তথ্যসূত্র

## বহিঃসংযোগ

* কবিতার লিঙ্ক 

বিষয়শ্রেণী:ফিলিস্তিন মুক্তি সংস্থার সদস্য
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:ফিলিস্তিনি উদ্বাস্তু
বিষয়শ্রেণী:১৯৮০-এ মৃত্যু
বিষয়শ্রেণী:১৯০৯-এ জন্ম
বিষয়শ্রেণী:ফিলিস্তিনি জাতীয় পরিষদের সদস্য
জোলো মারিডুয়েনা

**জোলো মারিডুয়েনা** (জন্ম- ৯ জুন, ২০০১) একজন আমেরিকান অভিনেতা। নেটফ্লিক্স সিরিজ কোবরা কাইতে মিগুয়েল ডিয়াজ এবং টিভি সিরিজ পেরেন্টহুডে ভিক্টর গ্রাহামের ভূমিকায় তিনি সবচেয়ে বেশি পরিচিত।

## ব্যক্তিগত জীবন
মারিডুয়েনার জন্ম ক্যালিফোর্নিয়ার লস অ্যাঞ্জেলেসে। তিনি ম্যাকান, কিউবান এবং ইকুয়েডর বংশোদ্ভূত। তার নামটি নামহুয়াতল লর্ড, জলোটল থেকে এসেছে। তিনি একজনও স্ট্রিমারও। তার চ্যানেল জোলো ক্র্যাঞ্চে তিনি গেমস স্ট্রিম করেন।

## ফিল্মোগ্রাফি

## তথ্যসূত্র

বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:কিউবান বংশোদ্ভূত মার্কিন ব্যক্তি
বিষয়শ্রেণী:মেক্সিকান বংশোদ্ভূত মার্কিন ব্যক্তি
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:জীবিত ব্যক্তি
বিষয়শ্রেণী:২০০১-এ জন্ম
বিষয়শ্রেণী:হিস্পানিক ও লাতিন আমেরিকান অভিনেতা
বিষয়শ্রেণী:মেক্সিকান বংশোদ্ভূত মার্কিন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন শিশু অভিনেতা
বিষয়শ্রেণী:কিউবান বংশোদ্ভূত মার্কিন বিনোদনকারী
জুহায়ের বিন আবি সুলমা

**জুহায়ের ইবনে আবু সুলমা** (; ), **জুহাইর** বা **জোহির** হিসাবেও রোম্যানাইজ করা করা হয়, একজন ইসলাম পূর্ব আরব আরবি কবি যিনি ষষ্ঠ ও সপ্তম শতাব্দীতে জীবিত ছিলেন। তিনি প্রাক-ইসলামিক যুগে আরবি কবিতার অন্যতম সেরা লেখক হিসাবে বিবেচিত হন। জুহায়ের বনু মুজাইনার অন্তর্ভুক্ত ছিলেন। তাঁর পিতাও কবি ছিলেন এবং তার বড় ছেলে কাব বিন জুহায়েরও কবি হয়েছিলেন, তার রচনা হযরত মুহাম্মদ সা থেকে অনুপ্রাণিত হয়েছিল।

জুহায়েরের কবিতা খুঁজে পাওয়া যেতে পারে হাম্মাদ আর-রাবিয়া এর সংহিতা, *[[মুআল্লাকা]]য়* ("স্থগিত")। মুআল্লাকা প্রাক ইসলামী কবিতার একটি সংকলন। তিনি সেই কবিদের মধ্যে অন্যতম ছিলেন যাদেরকে মক্কার কাবায় তাদের কাজের অনুলিপি ঝুলিয়ে সম্মানিত করা হয়েছিল। তিনি ছিলেন উমর ইবনে খাত্তাবের প্রিয় কবি।

জুহায়েরের কবিতা তখন রচিত হয়েছিল যখন দুটি বেদুইন উপজাতি দীর্ঘকালীন বৈরিতা শেষ করেছিল। তাঁর কবিতাগুলি অভিযান এবং যাযাবর মরুজীবনের অন্যান্য বিষয় নিয়ে আলোচনা করে। তিনি তাঁর উপজাতির গৌরব সম্পর্কে ব্যঙ্গাত্মক কবিতাও লিখেছিলেন, তবে তাঁর পদগুলিতে তিনি তাঁর বেশিরভাগ ভাই কবিদের চেয়ে কম ব্যঙ্গাত্মক ছিলেন। তিনি সহজ ভাষায় গভীর চিন্তাভাবনা প্রকাশ করার, স্পষ্ট হওয়ার জন্য এবং তাঁর লোকেদের উচ্চ এবং মহৎ ধারণা শেখানোর জন্য তাঁর স্পষ্ট বাক্য দ্বারা চেষ্টা করেছিলেন। তিনি ছিলেন মর্যাদাবান ও সম্পদশালী ব্যক্তি, তাদের পরিবারের কাব্যিক দক্ষতা এবং ধর্মীয় আন্তরিকতার জন্য সর্বাধিক পরিচিত পরিবার।

## সাংস্কৃতিক অভ্যর্থনা
জুহায়েরের কবিতা সৌদি ল্যান্ড আর্টিস্ট জহরাহ আল গামদির ২০১৮ সালের ইলিউশনের *পরে* ইনস্টলেশনটি *উদ্বুদ্ধ করেছিল* যা ভেনিস বিয়েনেলের অংশ হিসাবে প্রদর্শিত হয়েছিল। 

## তথ্যসূত্র

## বহিঃসংযোগ
* জুহায়েরের কবিতা
বিষয়শ্রেণী:৫২০-এ জন্ম
বিষয়শ্রেণী:৬০৯-এ মৃত্যু
বিষয়শ্রেণী:ইসলামপূর্ব আরব কবি
বিষয়শ্রেণী:৭ম শতাব্দীর আরবি ভাষার কবি
বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৬ষ্ঠ শতাব্দীর আরবি ভাষার কবি
আসঞ্জন

[থাম্ব| [মাকড়সার জাল|মাকড়সার জালে শিশির ফোঁটার আসঞ্জন]]
thumbtime=7|থাম্ব|Adhesion of a frog on a wet vertical glass surface.
ভিন্ন কণা বা পৃষ্ঠগুলির একে অপরের সাথে আঁকড়ে যাওয়ার প্রবণতাকে **আসঞ্জন** বলে। অপরদিকে সংসক্তি বলতে অনুরূপ বা অভিন্ন কণা / পৃষ্ঠগুলির একে অপরের সাথে আঁকড়ে থাকার প্রবণতা বোঝায়।

আসঞ্জন এবং সংসক্তি বল বিভিন্ন ধরনের হতে পারে। বিভিন্ন স্টিকার এবং চটচটে টেপ ইত্যাদিতে কার্যকরী আন্তর্আণবিক বলকে রাসায়নিক আসঞ্জন, বিকিরণশীল আসঞ্জন, এবং ডিফিউসিভ আসঞ্জন । এই আন্তর্আণবিক বলগুলির ক্রমবর্ধমান মান ছাড়াও কয়েকটি যান্ত্রিক প্রভাব আছে।

## পৃষ্ঠশক্তি
পৃষ্ঠশক্তি (সারফেস এনার্জি) বলতে প্রচলিতভাবে নির্দিষ্ট পৃষ্ঠে একটি ক্ষেত্র তৈরি করতে প্রয়োজনীয় কার্যকে বোঝায়।

## প্রক্রিয়া
আসঞ্জন সম্বন্ধে কোন একক তত্ত্ব নেই এবং নির্দিষ্ট প্রক্রিয়াগুলি কিছু নির্দিষ্ট উপাদানের ক্ষেত্রে প্রযোজ্য। একটি উপাদান কেন অপরকে আকর্ষণ করে, অর্থাৎ আসঞ্জনের সৃষ্টি বোঝানোর জন্য পাঁচটি প্রক্রিয়া প্রস্তাব করা হয়েছে:

### যান্ত্রিক
আঠালো উপকরণ পৃষ্ঠতলের ছিদ্ররগুলি ভরাট করে এবং পৃষ্ঠতলকে দৃঢ়ভাবে ধরে রাখে।

### রাসায়নিক
দুটি উপকরণ যৌথভাবে জোড় গঠন করে একটি যৌগ গঠন করতে পারে। সবচেয়ে শক্তিশালী জোড়গুলিতে দুটি পদার্থের অণু ইলেকট্রন সমানভাবে কাজে লাগায় (সমযোজী বন্ধন)বা অদলবদল করে (আয়নিক বন্ধন)। একটি অণুর হাইড্রোজেন পরমাণু যদি অন্য কোনও অণুর নাইট্রোজেন, অক্সিজেন বা ফ্লুওরিনের পরমাণুর প্রতি আকৃষ্ট হয় তবে হাইড্রোজেন বন্ধন নামক একটি দুর্বল বন্ধন তৈরি হয়।

দুটি পৃথক পৃষ্ঠের পৃষ্ঠপরমাণুগুলি আয়নিক, সমযোজী বা হাইড্রোজেন বন্ধন গঠন করলে রাসায়নিক আসঞ্জন ঘটে। এই অর্থে রাসায়নিক আসঞ্জনের পিছনে ইঞ্জিনিয়ারিং নীতিটি মোটামুটি সহজবোধ্য: **যদি পৃষ্ঠের অণুগুলি বন্ধন গঠন করতে পারে, তবে পৃষ্ঠগুলি এই বন্ধনীগুলির একটি নেটওয়ার্ক দ্বারা একত্রে আবদ্ধ হবে।** উল্লেখ্য, এই আকর্ষণকারী আয়নিক এবং সমযোজী বল খুব কম দূরত্বের মধ্যে কার্যকরী - একটি ন্যানোমিটারের চেয়েও কম। 

## তথ্যসূত্র

বিষয়শ্রেণী:ভিডিও ক্লিপযুক্ত নিবন্ধ
বিষয়শ্রেণী:রাসায়নিক ধর্ম
বিষয়শ্রেণী:Category:আন্তঃআণবিক বল
বিষয়শ্রেণী:উপাদান বিজ্ঞান
গাজা উপত্যকায় ইসরায়েলের জনসংখ্যার পরিসংখ্যান

গাজা উপত্যকায় ইস্রায়েলের প্রাক্তন জনবসতিগুলির জনসংখ্যার পরিসংখ্যান, যা ২০০৫ সালে ইস্রায়েলের একতরফা নিষেধাজ্ঞার পরিকল্পনার অংশ হিসাবে সরিয়ে নেওয়া হয়েছিল।

## গাজা উপত্যকায় ইসরায়েলি জনবসতি

## পাদটীকা

# * উৎস: অঞ্চলের তালিকা: তাদের জনসংখ্যা এবং কোডগুলি, ৩১.১২.১৯৯৯। জেরুজালেম: পরিসংখ্যান কেন্দ্রীয় ব্যুরো, ২০০০।
# ** উৎস: অঞ্চলগুলির তালিকা: তাদের জনসংখ্যা এবং কোডগুলি, ৩১.১২.২০০০। জেরুজালেম: পরিসংখ্যান কেন্দ্রীয় ব্যুরো, ২০০১।
# *** উৎস: ৩১.১২.২০০১ এর জন্য পিস নাও সেটেলমেন্ট ওয়াচ
# **** ইস্রায়েলি সরকার দ্বারা সরিয়ে নেওয়ার পরে, যেখানে গাজায় সমস্ত ইস্রায়েলি বসতি স্থাপন করা হয়েছে

*বন্দোবস্তের তারিখ উৎস*

# প্রথম তারিখটি জায়নিস্ট সংগঠনের সেটেলমেন্ট বিভাগ দ্বারা দেওয়া হয়।
# দ্বিতীয় তারিখটি জুডিয়া, সামেরিয়া এবং গাজায় ইহুদি সম্প্রদায়ের ইয়েশা কাউন্সিল দিয়েছে।
# তৃতীয় তারিখগুলি পিস নাও থেকে।

## আরো দেখুন

* গুশ কাতিফ

## বহিঃসংযোগ

* মধ্যপ্রাচ্য শান্তির ভিত্তি
* পিসনাও

বিষয়শ্রেণী:গাজা ভূখণ্ড
বিষয়শ্রেণী:ফিলিস্তিন সম্পর্কিত তালিকা
আরগোলিদা ফুটবল ক্লাব অ্যাসোসিয়েশন

**আরগোলিদা ফুটবল ক্লাব অ্যাসোসিয়েশন** (, ; এছাড়াও সংক্ষেপে **এএফসিএ** নামে পরিচিত) হচ্ছে গ্রিসের আরগোলিদার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৪ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের আরগোলিদায় অবস্থিত।

এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে আরগোলিদা ফুটবল ক্লাব অ্যাসোসিয়েশনের সভাপতির দায়িত্ব পালন করছেন ভাসিলিস সিদেরিস।

## তথ্যসূত্র

## বহিঃসংযোগ
*  


বিষয়শ্রেণী:১৯৬৪-এ গ্রিসে প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত ক্রীড়া সংস্থা
বিষয়শ্রেণী:গ্রিসের ক্রীড়া নিয়ন্ত্রণ সংস্থা
বিষয়শ্রেণী:গ্রিসের ফুটবল পরিচালনা পরিষদ
বিষয়শ্রেণী:ফুটবল সংস্থা
ক্রিসমাস দ্বীপপুঞ্জ ফুটবল অ্যাসোসিয়েশন

**ক্রিসমাস দ্বীপপুঞ্জ ফুটবল অ্যাসোসিয়েশন** (; এছাড়াও সংক্ষেপে **সিআইএসএ** নামে পরিচিত) হচ্ছে ক্রিসমাস দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর অস্ট্রেলীয় অঞ্চল ক্রিসমাস দ্বীপপুঞ্জে অবস্থিত।

এই সংস্থাটি ক্রিসমাস দ্বীপপুঞ্জের পুরুষ দলের সকল কার্যক্রম পরিচালনা করে।

## তথ্যসূত্র

বিষয়শ্রেণী:ক্রিসমাস দ্বীপপুঞ্জ ফুটবল অ্যাসোসিয়েশন
বিষয়শ্রেণী:১৯৮৯-এ ক্রিসমাস দ্বীপপুঞ্জে প্রতিষ্ঠিত
বিষয়শ্রেণী:১৯৮৯-এ প্রতিষ্ঠিত ক্রীড়া সংস্থা
বিষয়শ্রেণী:ক্রিসমাস দ্বীপপুঞ্জের ক্রীড়া নিয়ন্ত্রণ সংস্থা
বিষয়শ্রেণী:ক্রিসমাস দ্বীপপুঞ্জের ফুটবল পরিচালনা পরিষদ
পিরেয়াস ফুটবল ক্লাব অ্যাসোসিয়েশন

**পিরেয়াস ফুটবল ক্লাব অ্যাসোসিয়েশন** (; এছাড়াও সংক্ষেপে **পিএফসিএ** নামে পরিচিত) হচ্ছে গ্রিসের পিরেয়াসের ফুটবলের নিয়ন্ত্রক সংস্থা। এই সংস্থাটি ১৯২৫ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ১ বছর পর ১৯২৬ সালে সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের পিরেয়াসে অবস্থিত।

এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে অ্যাথেন্স ফুটবল ক্লাব অ্যাসোসিয়েশনের সভাপতির দায়িত্ব পালন করছেন গেওর্গিওস আনাতোলাকিস।

## তথ্যসূত্র

## বহিঃসংযোগ
*  

বিষয়শ্রেণী:পিরেয়াস ফুটবল ক্লাব অ্যাসোসিয়েশন
বিষয়শ্রেণী:১৯২৫-এ গ্রিসে প্রতিষ্ঠিত
বিষয়শ্রেণী:১৯২৫-এ প্রতিষ্ঠিত ক্রীড়া সংস্থা
বিষয়শ্রেণী:গ্রিসের ক্রীড়া নিয়ন্ত্রণ সংস্থা
বিষয়শ্রেণী:গ্রিসের ফুটবল পরিচালনা পরিষদ
রোশনাই গেট

**রোশনাই গেট** () বা "আলোর দরজা" পাকিস্তানের পাঞ্জাবের লাহোরের ওয়াল্ড সিটি লাহোরের তেরোটি গেটের মধ্যে একটি। এটি মুঘল এবং পরবর্তী শিখ আমলে সম্রাট এবং অভিজাতদের লাহোরের প্রধান প্রবেশদ্বার ছিল।

এর বর্ধিত উচ্চতা এবং প্রস্থ সম্রাটদের হস্তীর কাফেলা দ্বারা এটির ব্যবহারের প্রমাণ। যেহেতু একসময় ইরাবতী নদীটি লাহোর দুর্গ এবং বাদশাহী মসজিদের উত্তর দেয়াল বরাবর প্রবাহিত হয়েছিল, তাই যাত্রীদের সহায়তার জন্য রাতের বেলা এই দরজাটি প্রচুর আলোকিত করা হত। এই কারণেই এই গেটটির নামকরণ করা হয়েছে "রোশনাই দরজা" বা "আলোর দরজা" হিসেবে। এটি লাহোরের ফটকগুলির মধ্যে প্রাচীনতম হিসাবে বিবেচিত হয় এবং এটি কেবলমাত্র ফটক যা এটির মূল আকারে সংরক্ষণ করা হয়েছে।

## গ্যালারী

চিত্র:Night_View_of_Roshnai_Gate.jpg|View of the gate
চিত্র:Roshnai Gate from the walkway in front of it.jpg|
চিত্র:The Gate of Light.JPG|
চিত্র:Roshnai Gate, Lahore Fort 3.jpg|


## আরও দেখুন

* লাহোর
* লাহোর দুর্গ
* বাদশাহী মসজিদ

## বহিঃসংযোগ

* ওয়াল্ড সিটির তেরটি গেট রয়েছে

বিষয়শ্রেণী:পাকিস্তানের বিশ্ব ঐতিহ্যবাহী স্থান
বিষয়শ্রেণী:লাহোরের তোরণ
বিষয়শ্রেণী:উইকিউপাত্তে স্থানাঙ্ক আছে
পুনাখা জেলা

**পুনাখা জেলা** (Dzongkha: སྤུ་ན་ཁ་རྫོང་ཁག་; Wylie: *Spu-na-kha rdzong-khag*) ভুটানের ২০টি জেলা অন্যতম একটি জেলা/জংখাগ। এটি থিম্ফু, গাসা, এবং ওয়াংদুয়ে ফোদ্রাং জেলাগুলির সাথে সীমানা ভাগ করেছে। জেলার আধিপত্যপূর্ণ ভাষা হল ভুটানের জাতীয় ভাষা জংখা।

## সংস্কৃতি

## প্রশাসনিক বিভাগ

## ভূগোল

## আরো দেখুন
*ভুটানের জেলা
*পুনাখা প্রদেশ

## চিত্রশালা

চিত্র:Punakha-04-Reisterrassen-2015-gje.jpg|পুনাখা
চিত্র:Punakha-Dzong-32-Innenhof-2015-gje.jpg|জং
চিত্র:Punakha-Lobesa-34-Morgenlicht-2015-gje.jpg|লোবেসা
চিত্র:Punakha-Sopsokha-12-Haus mit Phallus-2015-gje.jpg|সোপসোখা
চিত্র:Yowakha-04-Reisterrassen-2015-gje.jpg|ইয়োওয়াখা
চিত্র:Punakha-Chime Lhakhang-04-2015-gje.jpg|চিম লখং


## তথ্যসূত্র

বিষয়শ্রেণী:পুনাখা জেলা
বিষয়শ্রেণী:ভুটানের জেলা
গালিসীয় ফুটবল ফেডারেশন

**গালিসীয় ফুটবল ফেডারেশন** (, , ; এছাড়াও সংক্ষেপে **আরএফজিএফ** নামে পরিচিত) হচ্ছে স্পেনের গালিসিয়ার ফুটবলের নিয়ন্ত্রক সংস্থা। এই সংস্থাটি ১৯০৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর স্পেনের গালিসিয়ায় অবস্থিত।

এই সংস্থাটি গালিসিয়া চ্যাম্পিয়নশিপ এবং কোপা গালিসিয়া দে ফুতবলের মতো প্রতিযোগিতার সকল কার্যক্রম পরিচালনা করে। বর্তমানে গালিসীয় ফুটবল ফেডারেশনের সভাপতির দায়িত্ব পালন করছেন রাফায়েল লুসান আবাল।

## বহিঃসংযোগ
*  

বিষয়শ্রেণী:গালিসীয় ফুটবল ফেডারেশন
বিষয়শ্রেণী:১৯০৯-এ স্পেনে প্রতিষ্ঠিত
বিষয়শ্রেণী:১৯০৯-এ প্রতিষ্ঠিত ক্রীড়া সংস্থা
বিষয়শ্রেণী:স্পেনের ক্রীড়া নিয়ন্ত্রণ সংস্থা
বিষয়শ্রেণী:স্পেনের ফুটবল পরিচালনা পরিষদ
বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
আব্দেল ফাত্তাহ ইয়াহিয়া পাশা

**ইয়াহিয়া, পাশা ইব্রাহিম** (১৮৭৬-১৯৫১) () একজন মিশরীয় রাজনৈতিক ব্যক্তিত্ব ছিলেন। তিনি ১৯৩৩ থেকে ১৯৩৪ সাল পর্যন্ত মিশরের প্রধানমন্ত্রী ছিলেন।

তিনি ১৯২১ এবং ১৯৩০ সালে বিচারমন্ত্রী ছিলেন এবং ১৯৩০ থেকে ১৯৩৪ সাল পর্যন্ত তিনি ছিলেন বিদেশ বিষয়ক মন্ত্রী। যদিও রাজা প্রথম ফুয়াদ তাকে ১৯৩৩ থেকে ১৯৩৪ সাল পর্যন্ত প্রধানমন্ত্রী হিসাবে দায়িত্ব পালন করতে বলেছিলেন, কিন্তু রাজার প্রতি জনবিরোধিতার মুখে তিনি সরকার পরিচালনায় সফল হতে পারেননি। ১৯৩৬ সালে একজন সিনেটর নির্বাচিত হয়ে সিনেটের সভাপতিত্ব করতে তিনি আরও সফল প্রমাণিত হন। তিনি ১৯৩৬-এর অ্যাংলো-মিশরীয় চুক্তির আলোচনায় প্রতিনিধি দলের দায়িত্ব পালন করেছিলেন এবং ১৯৪৫ সালে আন্তর্জাতিক সংস্থার জাতিসংঘের সম্মেলনে মিশরের প্রতিনিধিদের মধ্যে ছিলেন।

## তথ্যসূত্র

বিষয়শ্রেণী:১৯৫১-এ মৃত্যু
বিষয়শ্রেণী:১৮৭৬-এ জন্ম
বিষয়শ্রেণী:মিশরের প্রধানমন্ত্রী
বিষয়শ্রেণী:মিশরীয় পাশা
মার্কিন যুক্তরাষ্ট্র ক্লাব ফুটবল

**মার্কিন যুক্তরাষ্ট্র ক্লাব ফুটবল** (; এছাড়াও সংক্ষেপে **ইউএসসিএস** নামে পরিচিত) হচ্ছে মার্কিন যুক্তরাষ্ট্রের ফুটবলের নিয়ন্ত্রক সংস্থা। এই সংস্থাটি ২০০১ সালে **ন্যাশনাল অ্যাসোসিয়েশন অফ কম্পেটিটিভ সকার ক্লাবস** নামে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর মার্কিন যুক্তরাষ্ট্রের সাউথ ক্যারোলাইনায় অবস্থিত।

এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে মার্কিন যুক্তরাষ্ট্র ক্লাব ফুটবলের সভাপতির দায়িত্ব পালন করছেন ফিল রাইট।

## তথ্যসূত্র

## বহিঃসংযোগ
*  

বিষয়শ্রেণী:মার্কিন যুক্তরাষ্ট্র ক্লাব ফুটবল
বিষয়শ্রেণী:২০০১-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:২০০১-এ প্রতিষ্ঠিত ক্রীড়া সংস্থা
বিষয়শ্রেণী:মার্কিন যুক্তরাষ্ট্রের ক্রীড়া নিয়ন্ত্রণ সংস্থা
বিষয়শ্রেণী:মার্কিন যুক্তরাষ্ট্রের ফুটবল পরিচালনা পরিষদ
বীরেন্দ্র হাসপাতাল

**শ্রী বীরেন্দ্র হাসপাতাল** হচ্ছে নেপালি সেনাবাহিনীর একটি হাসপাতাল; ১৯৯০ সালে ভারতীয় সেনাবাহিনীর সহায়তায় প্রতিষ্ঠিত এই হাসপাতালেকে বলা হয় নেপালি সেনাবাহিনীর চিকিৎসা শাখার সদর দপ্তর। এই হাসপাতালের মূল নাম হচ্ছে **বীরেন্দ্র সৈনিক হাসপাতাল** ()। নেপালি সেনাবাহিনীর সদর দপ্তরে মেজর জেনারেল পদবীর একজন ডাক্তার বসেন যাকে বলা হয় সামরিক চিকিৎসা পরিষেবার মহাপরিচালক। ডাক্তার এবং মেডিক্যাল এ্যাসিসট্যান্টদের প্রশিক্ষণ (মৌলিক সামরিক প্রশিক্ষণ) আগে ভারতে হতো তবে এখন নেপালে হয়।
## তথ্যসূত্র

বিষয়শ্রেণী:নেপালের হাসপাতাল
বিষয়শ্রেণী:১৯৯০-এ নেপালে প্রতিষ্ঠিত
আরব লিগের পতাকা

**[[আরব লিগ|আরব লিগের]] [[পতাকা]]য়** আরব লীগের মোহরাঙ্কিত সবুজ ব্যানার রয়েছে। বাইশটি চেইন সংযোগ, পতাকাটি চালুর সময়ে লীগের বাইশটি সদস্যকে উপস্থাপন করে। স্ক্রিপ্টটিতে সংগঠনের নাম দেয়া হয়েছে: "লিগ অব আরব স্টেটস"।

আরব লীগের জন্য আরও বেশ কয়েকটি পতাকা রয়েছে। সাধারণত আরব লীগের শীর্ষ সম্মেলনে যে পতাকা দেখা যায়: বৈরুতের আরব লিগের শীর্ষ সম্মেলনে (২০০২) সামিটের সভাপতির জন্য শ্বেত পটভূমিতে একটি রঙ-উল্টানো আরব লীগের পতাকা স্পষ্টভাবে দেখা গিয়েছে।

পুরানো আরব লীগের পতাকাগুলিতে লাল বা কালো রঙের চেইন বা শৃঙ্খল রয়েছে, সবুজ বা সাদা ক্রিসেন্টের সাথে কালো বা সোনালি আরবী লিপি, সাধারণত ১৯৫০ থেকে ১৯৭০ সাল পর্যন্ত গৃহীত হয়েছিল।

## ইতিহাস
পতাকাটি ১৯৪৫ সালের ৮ মার্চ সংগঠনের জাতীয় পতাকা হিসাবে গৃহীত হয়েছিল। পতাকাটির মূল স্রষ্টা অজানা। পতাকাটি আলজেরিয়া, বাহরাইন, জিবুতি, মিশর, ইরাক, জর্ডান, কুয়েত, লেবানন, লিবিয়া, মরিশানিয়া, মরোক্কো, ওমান, প্যালেস্তাইন, কাতার, সৌদি আরব, সোমালিয়া, সুদান, সিরিয়া, তিউনিসিয়া, ইয়েমেন, সংযুক্ত আরব আমিরাতের জন্য সরকারি পতাকা হিসাবে কাজ করে।

## বর্ণনা
পতাকাটিতে সবুজ পটভূমিতে পতাকার মাঝখানে চিত্রিত আরব লীগের প্রতীকের একটি পরিবর্তিত সংস্করণ রয়েছে। প্রতীকটির বাইশটি চেইন সংযোগ লিগের বাইশ দেশের সদস্যদের প্রতিনিধিত্ব করে।

## অন্যান্য পতাকা

চিত্র:Flag map of Arab League.png|আরব লিগের পতাকা মানচিত্র
চিত্র:Flag of Arab League in Amman, Jordan.JPG|জর্ডানের আম্মানে পতাকা উত্তোলন করা হয়েছে।


## আরও দেখুন

* প্যান আরব রং
* আরব বিদ্রোহের পতাকা
* আরব লিগ

## তথ্যসূত্র

বিষয়শ্রেণী:আরব লিগ
বিষয়শ্রেণী:আরব জাতীয়তাবাদী প্রতীক
থেসালি ফুটবল ক্লাব অ্যাসোসিয়েশন

**থেসালি ফুটবল ক্লাব অ্যাসোসিয়েশন** (, ; এছাড়াও সংক্ষেপে **টিএফসিএ** নামে পরিচিত) হচ্ছে গ্রিসের ভলোসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের ভলোসে অবস্থিত।

এই সংস্থাটি গ্রিসের টিএফসিএ কাপ এবং টিএফসিএ কাপ চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে থেসালি ফুটবল ক্লাব অ্যাসোসিয়েশনের সভাপতির দায়িত্ব পালন করছেন পেরিকলিস কাস্কারাকিস।

## বহিঃসংযোগ
*  

বিষয়শ্রেণী:থেসালি ফুটবল ক্লাব অ্যাসোসিয়েশন
বিষয়শ্রেণী:১৯২৯-এ গ্রিসে প্রতিষ্ঠিত
বিষয়শ্রেণী:১৯২৯-এ প্রতিষ্ঠিত ক্রীড়া সংস্থা
বিষয়শ্রেণী:গ্রিসের ক্রীড়া নিয়ন্ত্রণ সংস্থা
বিষয়শ্রেণী:গ্রিসের ফুটবল পরিচালনা পরিষদ
কুমিল্লার রসমালাই

**কুমিল্লার রসমালাই** বাংলাদেশের প্রসিদ্ধ একপ্রকার রসমালাই নামক মিষ্টান্ন যা কুমিল্লা জেলা শহরে প্রস্তুত হয়ে থাকে। এটি 'কুমিল্লার রসমালাই' নামে দেশে ও বিদেশে পরিচিতি লাভ করেছে। ২০২৪ সালে কুমিল্লার রসমালাই  ভৌগোলিক নির্দেশক (জিআই) হিসেবে স্বীকৃতি লাভ করে। কুমিল্লা জেলা শহরের নামে এই রসমালাই পরিচিতি লাভ করেছে। কুমিল্লার রসমালাই এর মধ্যে কুমিল্লা শহরের মনোহরপুর এলাকার মাতৃ ভান্ডারের রসমালাই আদি ও জনপ্রিয়। রাষ্ট্রীয় বিভিন্ন অনুষ্ঠানে ভিনদেশি ও দেশি আমন্ত্রিত অতিথিদের আপ্যায়ন করা হয় নগরের মনোহরপুর এলাকার মাতৃভান্ডারের রসমালাই দিয়ে।

## ইতিহাস
আনুমানিক ১৯০০ সালের দিকে কুমিল্লা অঞ্চলে রসমালাই তৈরি শুরু হয়। ১৯৩০ সালে কুমিল্লার মাতৃ ভাণ্ডার রসমালাই বানিয়ে নাম করে। শংকর সেনগুপ্তের হাতে এটি বিকশিত হয়।

## পদ্ধতি
বিভিন্ন গোয়ালার কাছ থেকে সংগৃহীত দুধ চুলায় নির্দিষ্ট তাপমাত্রায় জ্বাল দেওয়া হয়। কমপক্ষে দুই ঘণ্টা জ্বাল দেওয়ার পর দুধ ঘন হয় ও ছানায় রূপ নেয়। এরপর ছানা কেটে ছোট ছোট দানাদার মিষ্টির মতো বানানো হয়। পরে রসের মধ্যে দিয়ে তা রসমালাইতে পরিণত করা হয়।

## আরও দেখুন
* রসমালাই
* ছানামুখী

## তথ্যসূত্র

বিষয়শ্রেণী:বাংলাদেশী মিষ্টান্ন
বিষয়শ্রেণী:কুমিল্লা
বিষয়শ্রেণী:বাংলাদেশের ভৌগোলিক নির্দেশক পণ্য
প্রফেসর (১৯৬২-এর চলচ্চিত্র)

**প্রফেসর** () হচ্ছে ১৯৬২ সালে মুক্তিপ্রাপ্ত একটি হিন্দি ভাষার ভারতীয় হাস্যরসাত্মক চলচ্চিত্র। এফ সি মেহরার প্রযোজনা এবং লেখ ট্যান্ডনের পরিচালনায় চলচ্চিত্রটিতে অভিনয় করেন শাম্মী কাপুর, কল্পনা মোহন, বেলা বোস, ও ললিতা পবার। চলচ্চিত্রটি ১৯৬২ সালের ১১ই মে মুক্তি পায় এবং বক্স অফিসে ব্যবসাসফল হয়। এটি ১০ম ফিল্মফেয়ার পুরস্কারে পাঁচটি মনোনয়ন থেকে শ্রেষ্ঠ সঙ্গীত পরিচালক বিভাগে একটি পুরস্কার ও ২৬তম বাংলা চলচ্চিত্র সাংবাদিক সমিতি পুরস্কারে শ্রেষ্ঠ গীতিকার (হিন্দি) বিভাগে পুরস্কার অর্জন করে।

চলচ্চিত্রটি তামিল ভাষায় *নডিগান* (১৯৯০), তেলুগু ভাষায় *ভালে মাস্টারু* (১৯৬৯) ও *পেড্ডিন্টি আল্লুডু* (১৯৯১) শিরোনামে দুইবার এবং কন্নড় ভাষায় *গোপী কৃষ্ণ* শিরোনামে পুনর্নির্মিত হয়। শাহরুখ খানের রেড চিলিজ এন্টারটেইনমেন্ট বর্তমানে এই চলচ্চিত্রের স্বত্ত্বাধিকারী।

## অভিনয়শিল্পীদল
*শাম্মী কাপুর - প্রফেসর প্রীতম খান্না
*সেলিম খান - রমেশ
*কল্পনা মোহন - নীনা বর্মা
*ললিতা পবার - সীতা দেবী বর্মা
*ইফতেখার  - চিত্রশিল্পী

## গানের তালিকা

## পুরস্কার

## তথ্যসূত্র

## বহিঃসংযোগ
*

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬২-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় হাস্যরসাত্মক চলচ্চিত্র
বিষয়শ্রেণী:লেখ ট্যান্ডন পরিচালিত চলচ্চিত্র
বিষয়শ্রেণী:শঙ্কর-জয়কিশন সুরারোপিত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
মির্জাপুর ইউনিয়ন, মিঠাপুকুর

**মির্জাপুর ইউনিয়ন** রংপুর জেলার মিঠাপুকুর উপজেলায় অবস্থিত একটি ইউনিয়ন। ইউনিয়নটির ইউনিয়ন পরিষদ বৈরাতীহাটে অবস্থিত। মোট ৯টি ওয়ার্ড নিয়ে এই ইউনিয়ন পরিষদটি গঠিত। মির্জাপুর ইউনিয়ন পরিষদের বর্তমান চেয়ারম্যান মো: শফিকুল ইসলাম।

## গ্রাম
এই ইউনিয়ন ৯টি ওয়ার্ডে বিভক্ত, যেগুলি আবার নিম্নলিখিত গ্রাম নিয়ে গঠিত।
* আরিপপুর
* লাটকৃষ্টপুর
* পূর্বমুরাদপুর
* পশ্চিমমুরাদপুর
* বু: নুরপুর
* রুহিয়া বানিনাথপুর
* ইসমাইলপুর
* রাজারাম
* দেউলপাড়া
* খোর্দ্দনুরপুর
* বু: হরিপুর
* ভগবতীপুর
* হয়বতপুর
* রতিয়া
* পুটিমারী
* পিয়ার
* পোয়াথা
## শিক্ষা

## তথ্যসূত্র

বিষয়শ্রেণী:মিঠাপুকুর উপজেলার ইউনিয়ন
উজাইর গুল পেশাওয়ারি

**উজাইর গুল পেশাওয়ারি** (১৮৮৬ – ১৭ নভেম্বর ১৯৮৯) ছিলেন একজন ইসলামি পণ্ডিত এবং একজন ভারতীয় স্বাধীনতা সংগ্রামের কর্মী ছিলেন। তিনি সক্রিয়ভাবে রেশমি রুমাল আন্দোলনে অংশগ্রহণ করেন।

## জীবনী
উজাইর গুল পেশাওয়ারে অবস্থিত শহর *জিয়ারত কাকা সাহিবের* বাসিন্দা। তিনি স্থানীয় শিক্ষকদের নিকট প্রাথমিক পড়াশোনা সম্পন্ন করেন এবং দারুল উলুম দেওবন্দে চলে যান। সেখানে তিনি মাহমুদ হাসান দেওবন্দীর নিকট পড়াশোনা করেন। তিনি ১৩৩১ হিজরিতে দারুল উলুম দেওবন্দ থেকে স্নাতক হন খিলাফত আন্দোলনের সময় উজাইর গুলকে দেওবন্দের খিলাফত কমিটির সভাপতি নিযুক্ত করা হয়।

তিনি মাহমুদ হাসান দেওবন্দীর ঘনিষ্ঠ সহচর ছিলেন এবং রেশমি রুমাল আন্দোলনে তার ভূমিকার জন্য মাল্টায় তার সাথে কারারুদ্ধ হন।

তিনি দারুল উলুম দেওবন্দে শিক্ষক হিসেবে দায়িত্ব পালন করেন এবং দ্বিতীয় বিশ্বযুদ্ধের আগে তিনি রুরকির মাদ্রাসা রহমানিয়াতে প্রধান শিক্ষক হিসেবে নিযুক্ত হন।

১৯৪৫ সালে উজাইর গুল তার ইংরেজ স্ত্রী বেট্রিস কুকের (ইকবাল উন নিসা) সাথে পেশাওয়ারে তার জন্মভূমিতে চলে যান।

তিনি ১৭ নভেম্বর ১৯৮৯ সালে মৃত্যুবরণ করেন।

## পরিবার
উজাইর গুলের প্রথম স্ত্রী ছিলেন মাহমুদ হাসান দেওবন্দীর ভাতিজার কন্যা। রুরকিতে থাকাকালীন সময়ে তিনি বেট্রিস কুক নামে এক নবমুসলিম ইংরেজ মহিলাকে বিয়ে করেন। উজাইর গুলের দ্বিতীয় স্ত্রী কুক কুরআনের একটি ইংরেজি অনুবাদও লিখেছিলেন যা অপ্রকাশিত থেকে যায়।

## গ্রন্থপঞ্জি
* পেশাওয়ার বিশ্ববিদ্যালয়ে মুরাদ আলী শাহ *মাওলানা উজায়ের গুল-দ্য প্রিজনার অব মাল্টা* নামে এমএ থিসিস লেখেন।
* ইসলামাবাদ বিশ্ববিদ্যালয়ে ফারজানা নিসার *মাওলানা উজায়ের গুল (আসির-ই-মাল্টা): তাঁর জীবন ও অর্জন* নামে মাস্টার্স অব ফিলোসফি থিসিস লেখেন।

## তথ্যসূত্র

বিষয়শ্রেণী:১৮৮৬-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানি মুসলিম
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:মাহমুদ হাসান দেওবন্দির ছাত্র
বিষয়শ্রেণী:পেশোয়ারের ব্যক্তি
বিষয়শ্রেণী:ভারতীয় স্বাধীনতা কর্মী
ও'হেয়ার আন্তর্জাতিক বিমানবন্দর

**ও'হেয়ার আন্তর্জাতিক বিমানবন্দর**  সাধারণত ও'হেয়ার বিমানবন্দর, শিকাগো ওহেয়ার বা শুধু মাত্র ও'হেয়ার নামে পরিচিত, একটি আন্তর্জাতিক বিমানবন্দর, যা ইলিনয়ের শিকাগোর লুপ বাণিজ্যিক এলাকা থেকে ১৪ মাইল (২৩ কিমি) উত্তর-পশ্চিমে অবস্থিত। ও'হেয়ার শিকাগো বিমান চলাচল বিভাগ দ্বারা পরিচালিত এবং ৭,৬২৭ একর (৩,০৮৭ হেক্টর) জুড়ে বিস্তৃত বিমানবন্দরটি থেকে উত্তর আমেরিকা, দক্ষিণ আমেরিকা, ইউরোপ, আফ্রিকা, এশিয়া এবং ওশেনিয়ার ২২৮ টি গন্তব্যে বিরামবিহীন উড়ান পরিচালনা করে।

শিকাগোর "বিশ্বের সবচেয়ে ব্যাস্ত বর্গ মাইল" এর উত্তরসূরি হিসাবে নকশা করা ও'হেয়ার দ্বিতীয় বিশ্বযুদ্ধের সময় সি-৪৪ সামরিক পরিবহনের জন্য একটি ডগলাস উৎপাদন কেন্দ্রের পরিষেবা প্রদানকারী একটি বিমান ক্ষেত্র হিসাবে শুরু হয়। এটি যুদ্ধের সময় মার্কিন যুক্তরাষ্ট্রের নৌবাহিনীর প্রথম সম্মান পদক প্রাপ্ত অ্যাডওয়ার্ড "বাচ" ও'হেয়ার নামে নামকরণ করা হয়। দ্বিতীয় বিশ্বযুদ্ধের পর পরিকল্পিত প্রথম বড় বিমানবন্দর হিসাবে, ও'হেয়ার টার্মিনালে সরাসরি মহাসড়কের প্রবেশযোগ্যতা, জেট ব্রিজ ও ভূগর্ভস্থ জ্বালানি ভরার ব্যবস্থার উদ্ভাবনী নকশার ধারণা প্রবর্তিত হয়।

ও'হেয়ার জেট যুগের প্রথম বিশ্বের সবচেয়ে ব্যস্ততম বিমানবন্দর হিসাবে খ্যাতি অর্জন করে, ১৯৬৩ সাল থেকে ১৯৯৮ সাল পর্যন্ত এই খ্যাতিটি ধরে রাখে; আজ, এটি ২০১৮ সালে ৮৩ মিলিয়ন যাত্রী পরিবহনের মাধ্যমে বিশ্বের ষষ্ঠ-ব্যস্ততম বিমানবন্দরে পরিণত হয়। ও'হেয়ার প্রতিদিন গড়ে ২,৫২০ টি বিমান পরিচালনার হিসাবে ২০১৯ সালে ৯,১৯,৭০৪ টি বিমান পরিচালনা করে। ও'হেয়ার ইউনাইটেড এয়ারলাইন্স (যা সদর দফতর উইলিস টাওয়ারে) ও আমেরিকান এয়ারলাইন্স উভয়ের প্রধান ঘাঁটি হিসাবে কাজ করে। এটি ফ্রন্টিয়ার এয়ারলাইন্স ও স্পিরিট এয়ারলাইন্সের জন্যও মননিবেশিত শহর।

## তথ্যসূত্র

## বহিঃসংযোগ

* 


বিষয়শ্রেণী:কুক কাউন্টির বিমানবন্দর, ইলিনয়
বিষয়শ্রেণী:শিকাগোর ভবন ও স্থাপনা
বিষয়শ্রেণী:ইউনাইটেড এয়ারলাইন্স
বিষয়শ্রেণী:১৯৪৩-এ প্রতিষ্ঠিত বিমানবন্দর
বিষয়শ্রেণী:১৯৪৩-এ ইলিনয়ে প্রতিষ্ঠিত
ম্যাঙ্গানিন

thumb|300px|1900 সালে বুশি হাউস পদার্থবিজ্ঞান পরীক্ষাগারে ম্যাঙ্গানিন সংকর ধাতুর তৈরি একটি রোধক।
**ম্যাঙ্গানিন** একটি সংকর ধাতু। সাধারণত এতে শতকরা ৮৪ ভাগ তামা, ১২ ভাগ ম্যাঙ্গানিজ এবং ৪ ভাগ নিকেল থাকে। তামা ও নিকেলের একটি সংকর ধাতুর নাম কনস্ট্যান্টান। ১৮৮৭ সালে কনস্ট্যান্টান সংকর ধাতুটি আবিষ্কৃত হয়েছিল। ১৮৯২ সালে এই কনস্ট্যান্টান সংকর ধাতুটির উন্নতি ঘটিয়ে ম্যাঙ্গানিন সংকর ধাতুটি প্রথম উদ্ভাবন হয়।

ম্যাঙ্গানিন ফয়েল এবং এর তার তড়িৎ রোধক তৈরি করতে ব্যবহার হয়। বিশেষত অ্যামমিটারে এর উল্লেখযোগ্য ব্যবহার রয়েছে। এই সংকর ধাতুর বিশেষত্ব হল তাপমাত্রার পরিবর্তনে এর রোধের বিশেষ পরিবর্তন হয় না। এই গুণের জন্য এই সংকর ধাতুটি রোধকুণ্ডলী তৈরি করতে ব্যবহৃত হয়। ম্যাঙ্গানিন দীর্ঘমেয়াদে স্থিতিশীল থাকে। ১৯০১ সাল থেকে ১৯৯০ সাল পর্যন্ত মার্কিন যুক্তরাষ্ট্রে বেশ কয়েকটি ম্যাঙ্গানিন রোধক ওহমের আইনি মানদণ্ড হিসাবে ধরা হয়েছিলো। ম্যাঙ্গানিন সংকর ধাতুর তৈরি তার বৈদ্যুতিক পরিবাহী হিসাবে ক্রায়োজেনিক প্রযুক্তিতে ব্যবহার হয়।

ম্যাঙ্গানিনের উচ্চ উদস্থিতিচাপ সংবেদনশীলতা থাকায় কোন বিস্ফোরণের তীব্রতা মাপতে মাপক যন্ত্রে এর ব্যবহার দেখা যায়।

## ইতিহাস
১৮৮৭ সালে এডওয়ার্ড ওয়েস্টন আবিষ্কার করেছিলেন যে তাপমাত্রা বাড়লে ধাতুদের মধ্যে  রোধ গুণাঙ্ক কমে। তিনি এটিকে "অ্যালয় নং ২" নামে অভিহিত করেছিলেন। এটি জার্মানিতে তৈরি করা হয়েছিল যেখানে পুনরায় এর নাম দেওয়া হয় "কনস্ট্যান্টান"। পাঁচ বছর পরে, তামা, নিকেল এবং ম্যাঙ্গানিজ- এর সংকর নিয়ে পরীক্ষার পরে তিনি ম্যাঙ্গানিন সংকর ধাতুর উদ্ভাবন করেছিলেন।১৮৯৩ সালের মে মাসে রোধকে ম্যাঙ্গানিন সংকর ধাতুর  ব্যবহারের জন্য ওয়েস্টন এর পেটেন্ট পেয়েছিলেন। যদিও ম্যাঙ্গানিন প্রযুক্তিতে উল্লেখযোগ্য অগ্রগতি হয়েছিল এবং এই পদার্থটি এমন একটি পরিবাহী সংকর ধাতু ছিল যার রোধক বিভিন্ন  তাপমাত্রায় অপরিবর্তনশীল ছিল। তবুও এই অসাধারণ কাজের জন্য ওয়েস্টন সেই সময়ে স্বীকৃতি পাননি।

## তথ্যসূত্র

বিষয়শ্রেণী:তামার সংকর ধাতু
বিষয়শ্রেণী:নিকেলের সংকর ধাতু
তিন দেবিয়াঁ

**তিন দেবিয়াঁ** () হচ্ছে ১৯৬৫ সালে মুক্তিপ্রাপ্ত একটি হিন্দি চলচ্চিত্র। অমরজিতের প্রযোজনা এবং পরিচালনায় চলচ্চিত্রটিতে দেব আনন্দ ছিলেন নায়কের ভূমিকায় আর নায়িকা ছিলেন তিনজনঃ কল্পনা মোহন, সিমি গারেওয়াল এবং নন্দা। চলচ্চিত্রটির সঙ্গীত পরিচালক ছিলেন শচীন দেব বর্মণ এবং মূলত তার সঙ্গীতের জন্যই চলচ্চিত্রটি সুনাম অর্জন করে।
## অভিনয়ে
*দেব আনন্দ - দেবদত্ত আনন্দ
*নন্দা - নন্দা
*কল্পনা মোহন - কল্পনা
*সিমি গারেওয়াল - রাধা রাণী/সিমি
*রুবি মায়ার্স - পিন্টো
## গানের তালিকা

## তথ্যসূত্র

## বহিঃসংযোগ
*

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬৫-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:শচীন দেববর্মণ সুরারোপিত চলচ্চিত্র
বিষয়শ্রেণী:কলকাতার পটভূমিতে চলচ্চিত্র
আল-খুলাফা মসজিদ

**আল-খুলাফা মসজিদ** () হলো ইরাকের বাগদাদে অবস্থিত একটি ঐতিহাসিক সুন্নি ইসলামি মসজিদ।

## ইতিহাস
মসজিদটি আব্বাসীয় যুগের পূর্ববর্তী এবং ১৭তম আব্বাসীয় খলিফা আল-মুকতাফি (শা. ৯০২–৯০৮) দ্বারা পরিচালিত হয়েছিল যা তার এবং তার পিতা আল-মুত্তাদিদ দ্বারা প্রশস্ত প্রাসাদ কমপ্লেক্সের জামে মসজিদ হিসেবে নির্মিত হয়। এই কারণে, মসজিদটিকে প্রায়ই **আল-কাসর মসজিদ** () বলা হয় যার আক্ষরিক অর্থ আরবিতে "রাজবাড়ীর মসজিদ"। পরবর্তীতে মসজিদটি খলিফার মসজিদ নামে অভিহিত করা হয়, যা থেকে বর্তমান নাম আল-খুলাফা দেয়া হয়। মসজিদটি বাগদাদ শহরের অন্যতম ঐতিহাসিক নিদর্শন। ১৩২৭ সালে বাগদাদ সফর করার সময় মসজিদটি ইবন বতুতার ভ্রমণ রেকর্ডে উল্লেখ করা হয়েছিলো।

## স্থাপত্যশৈলী
মসজিদের সবচেয়ে উল্লেখযোগ্য অংশটি হচ্ছে ৩৪ মিটার (১১২ ফুট) উঁচু মিনারটি যা এখনও টিকে আছে। মূল নির্মাণটি থেকে মিনারটিই একমাত্র অংশ যা এখনো অবশিষ্ট রয়েছে। এটি মসজিদ প্রাঙ্গণের দক্ষিণ-পূর্ব কোণে স্থাপিত এবং ইট ও মর্টারে নির্মিত। মিনার এবং এর ভিত্তিটি মুকার্নাস দ্বারা সজ্জিত এবং মিনারের ফ্রেমটিতে কুফিক লিপি ও ইসলামী জ্যামিতিক নিদর্শন খোদাই করা আছে। ১৯৬০ সালে মিনারটি সংস্কার করা হয়েছিলো। তবে বর্তমানে সুন্নি-ভিত্তিক মসজিদ এবং শিয়া-সংখ্যাগরিষ্ঠ সরকারের মধ্যকার সাম্প্রদায়িক বিভেদ থেকে উদ্ভূত রক্ষণাবেক্ষণের অভাবে এটি ভেঙে যাওয়ার উদ্বেগ রয়েছে।

## চিত্রশালা

Kulafa' Mosque.jpg
AlKhulafa Mosque Iraq.jpg
AlKhulafa Mosque in Baghdad 46.jpg|আল-খুলাফা মসজিদের মিনার
AlKhulafa Mosque in Baghdad 35.jpg|আল-খুলাফা মসজিদের গম্বুজের অভ্যন্তরীণ দৃশ্য


## আরও দেখুন
* ইরাকে ইসলাম
* ইরাকের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:আব্বাসীয় স্থাপত্য
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:ইরাকের সুন্নি মসজিদ
বিষয়শ্রেণী:১০ম শতাব্দীর মসজিদ
বিষয়শ্রেণী:বাগদাদের মসজিদ
বিষয়শ্রেণী:বাগদাদের ভবন ও স্থাপনা
বিষয়শ্রেণী:গম্বুজসহ মসজিদ